Komisijos Reglamentas (EEB) Nr. 1544/89
1989 m. birželio 2 d.
iš dalies keičiantis Reglamentą (EEB) Nr. 3460/85, nustatantį išsamias kompensacinių išmokų už Viduržemio jūros sardines suteikimo taisykles
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1985 m. lapkričio 4 d. Tarybos reglamentą (EEB) Nr. 3117/85, nustatantį bendrąsias kompensacinių išmokų už Sardina pilchardus rūšies sardines suteikimo taisykles [1], su pakeitimais, padarytais Reglamentu (EEB) Nr. 3940/87 [2], ypač į jo 4 straipsnį,
kadangi tam tikrų sūdytų produktų apdorojimo laikas sąlygoja, kad kartais neįmanoma suspėti iki galutinio termino, nustatyto Komisijos reglamentu (EEB) Nr. 3460/85 [3], pateikti paraišką dėl išmokos mokėjimo; kadangi, siekiant užtikrinti, kad būtų išlaikyta galimybė gauti kompensacinę išmoką už atitinkamus produktus, reikia iš dalies pakeisti minėto reglamento 5 straipsnio 1 dalį;
kadangi šiame reglamente numatytos priemonės atitinka Žvejybos produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3460/85 5 straipsnio 1 dalyje pridedamas ši pastraipa:
"Sūdytų produktų, kurie turi būti apdorojami druska tokį laiką, dėl kurio neįmanoma suspėti per nurodytą šešių mėnesių terminą, atveju, atitinkama valstybė narė, jei būtina, galutinį terminą pratęsia tiek, kiek reikia produktui apdoroti. Tačiau galutinis terminas negali būti pratęstas daugiau kaip šešiems mėnesiams."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1987 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. birželio 2 d.